
Kratki životopis i molitve 
u čast svetom Dominiku Saviu 





AODEN ZA NERO 


Predgovor 


Dragi prijatelji i štovatelji svetoga Dominika Savial 


Neka ovaj mali priručnik sa kratkim životopisom i molitvama svetom 
Dominiku Saviu bude ohrabrenje i poticaj u nasljedovanju svetaca. 
Sveci su nam primjer i putokaz kako se približiti Gospodinu. 
Vjerujem da će tebi dragi prijatelju i svima koji budete štovali 
svetoga Dominika Savia i njemu se molili, Dominik Savio isprositi 
od Gospodina ono što je potrebno za duhovni rast i hrabrost i 
ustrajnost u vjeri. 


Poput svetoga Dominika Savia želim da napredujemo u krepostima 
i postignemo onaj cilj koji nam je Gospodin odredio. Molimo svetoga 
Dominika Savia, da se čuvamo mlakosti i polovičnosti, te da nam 
pomogne da koračamo putem svetosti na koju smo pozvani. 


Sveti Dominik Savio bio je zagledan u Krista. Svima vama dragi 
prijatelji želim da budete zagledani u Krista, da nasljedujemo svece 
i da možemo reći sa svetim Dominikom Saviom: ,Isuse i Marijo 
budite uvijek radost moje duše.“ 


vlč, Pavo Martić 

sveti Dominik Savio 


Dominik Savio jedan je od najmlađih svetaca Crkve. Bijaše 
najdraži učenik svetoga Ivana Bosca. Rodio se 2. travnja 1842. u 
selu Riva di Chieri, u sjevernoj Italiji, od oca Karla, koji je bio 
kovač i majke Brigite koja je bila krojačica. 


Bilo ih je desetero braće i sestara, a Dominik je bio najstariji. 
Isti dan kad se rodio bijaše i kršten. Već od svoje pete godine 
gorljivi je ministrant, a u 7. godini primio je svetu pričest uz 
ispovijed. Tada se posvetio Isusu i Mariji i obećao da će se 
pričestiti kad ga god bude savjetovao duhovnik, te sav radostan 
uskliknuo: “Oh, to je za mene zaista bio najljepši dan." Sveti 
Dominik Savio bio je živo svetohranište Isusa Krista. Na dan 
svete pričesti stvorio je odluke kojih se držao kroz čitav život: 


1. Ispovijedat ću se često i ići na pričest 
svaki puta kad mi ispovjednik dopusti. 
2. Slavit ću svečano blagdane. 
3. Moji će prijatelji biti Isus i Marija. 
4. Radije ću umrijeti, nego sagriješiti. 


1804. godine susretne se dvanaestogodišnji Dominik sa 
Ivanom Boscom. Iste godine ulazi u don Boscov oratorij, 
gdje je ostao tri godine. Susret s don Boscom donio mu je 
novo prijateljstvo i povjerljivost. Jedna don Boscova propovijed 
o svetosti dovodi Dominika u krizu. Nakon što ga je svetac 
smirio, nastoji ubrzati vrijeme, predosjećajući da mora biti brz 
želi li uspjeti. 

Cijelog života mislio je samo na svetost. Druge je poticao na 
svetu ispovijed, korio ih kada su nešto pogriješili, kad bi čuo 
psovku molio bi u sebi: "Gospodine, budi uvijek hvaljen.“ 


Vjerovao je ako ne postane svet neće postići ništa. Već ovdje 
na zemlji bio je anđeo. U krhkom i slabom tijelu krila se velika 
duša, čvrsta volja i jaka ljubav prema Bogu i ljudima. Ostvarivao 
je dobrotu svakoga dana. Osobito bijaše veliki štovatelj Blažene 
Djevice Marije i Presvetog Oltarskog Sakramenta, Kada je jednom 
zgodom don Bosco slavio svoj imendan rekao je u šali svim 
dječacima: "Sutra ćete mi prirediti slavlje i ja vam zahvaljujem. 
Sa svoje strane htio bih vam podariti nešto što i sami najviše 
želite. Stoga će svatko od vas dobiti papirić na kojem će napisati 
ono što želi.“ 

Čitajući papiriće, don Bosco je nailazio na ozbiljne i hirovite želje. 
Na Dominikovu papiriću don Bosco je pročitao samo pet riječi: 
"Pomozite mi da postanem svet.“ 

Don Bosco je ozbiljno shvatio sve želje, a osobito Dominikovu. 
Pozvao ga je i rekao mu: "Kad tvoja mama pravi tortu, potreban 
joj je recept u kojem su zapisani razni sastojci. Za svetost je 
također potreban recept i to je ono što ti želim pokloniti. 
U recept ulaze tri sastojka koja treba promješati: 


1. Radost - sve ono što te uzrujava i što 
ti oduzima mir, nije od Gospodina. 
Odagnaj to od sebe. 

2, Tvoje školske dužnosti i molitva - u školi 
budi pažljiv, marljivo piši zadaće i rado 
moli kad je vrijeme molitve. 


3. Dobročinstvo - Pomozi svojim vršnjacima 
kada trebaju pomoć, pa i onda kada to 
od tebe zahtijeva trud i kad ti je teško. 
To je recept kako se postaje svet. 


1. ožujka 1857. Dominik se vraća u roditeljski dom po savjetu 
don Bosca, koji je bio zabrinut za njegovo naglo pogoršano zdravlje. 
Znajući da se više neće vratiti, obraća se don Boscu posljednji 
puta i pita ga što još može učiniti za Gospodina? - Don Bosco mu 
odgovara: “Daruj mu svoje trpljenje." “Sto još?" “Daruj mu cijeli svoj 
život." - Don Boscu je riječ zastala u grlu, jer je znao da će Gospodin 
primiti taj dar. 





Njegovi su ga roditelji okruživali s puno ljubavi. Liječnik je ustanovio 
upalu pluća. Koristilo se tada uobičajeno sredstvo; puštanje krvi 
iz vene. Deset puta je lječnički nožić zarezao u slabašno Dominikovo 
tijelo, tako da je doslovno iskrvario. Umro je 9. ožujka1897. svetom 
smrću u petnaestoj godini govoreći: “Kako lijepe stvari vidim. 
Promatrajući tužnu majku, počeo ju je hrabriti govoreći: “Mama, 
nemoj plakati, ja idem u raj." 

Don Bosco je u svom večernjom govoru dječacima za “laku noć" 
ovako navijestio njegovu smrt: “Večeras je jedan anđeo manje na 
zemlji i jedan više na nebu" 


Do današnjega dana sveti Dominik Savio jedan je od najmlađih 
svetaca Katoličke Crkve, sa nepunih petnaest godina. Crkva ga 
slavi 6. svibnja. 


Sveti Dominik Savio zaštitnik je ministranata, djece, prvopričesnika 
i mladih, zaštitnik je dječačkih zborova i onih nepravedno optuženih. 
Nadalje, sveti Dominik Savio zaštitnik je majki koje očekuju djecu, 
zaštitnik je rodilja, te djece u rađanju. 

Devetnica svetom Dominiku Saviu 


Prvi dan 
Dominik, sluga i prijatelj Isusa Krista 


Ljubljeni, sveti Dominiče Savio! Ti si postao svecem u kratkom 
vremenu, jer si ljubio Isusa, kako on sam želi da ga ljubimo, svim 
srcem i svom dušom. Gledajući Raspetoga Spasitelja, ti si spoznao 
da je cijena kojom je Isus otkupio tvoju dušu bila neizmjerna. Zato 
si već kod svoje prve pričesti obećao Isusu vjernost i bio spreman 
radije umrijeti, nego sagriješiti. Izmoli nam milost da i mi težimo 
za Isusovim prijateljstvom, da po svaku cijenu nastojimo živjeti u 
milosti Božjoj i čuvati se grijeha. 

Oče naš... Zdravo Marijo... Slava Ocu... 

Moli za nas, sveti Dominiče Savio, 

Da dostojni postanemo obećanja Kristovih. 


Pomolimo se: Bože, koji si u svetom Dominiku Saviu mladima dao 
čudesan primjer pobožnosti i čistoće, udijeli nam milostivo, da 
Kristovo umiranje nosimo na svome tijelu i tebi čistim srcem 
služimo. Po Kristu Gospodinu našemu. Amen. 


Dominikova riječ za razmatranje: Onaj tko je izabrao Isusa 
za svoga prijatelja na putu života, ne treba se bojati nikakve 
nesreće, pa ni same smrti. 


Molitvena nakana: da svaka mlada osoba doživi tajnu života Isusa 
iz Nazareta, koji je ,rastao u dobi i milosti“. 

Drugi dan 
Dominik, revni štovatelj Blažene Djevice Marije 


Ljubljeni Dominiče Savio! Ti si često promatrao u duhu sjaj 
Bezgrešne i bio sav zanesen njezinom ljepotom, Promatrajući 
Žalosnu Gospu, bio si ganut do suza, Na ovom izvoru crpio si ljubav 
i snagu za svoju neokaljanu čistoću, koju si visoko cijenio. Majci 
Božjoj si posvetio svoju dušu i svoje tijelo. Bio si njezin gorljivi 
štovatelj. Nastojao si da je i drugi ljube i štuju. Izmoli nam milost 
da shvatimo kako je pobožnost prema Majci Božjoj potrebna svim 
kršćanima, jer dušu ispunja ljubavlju, snagom i duhovnim radostima. 





Oče naš... Zdravo Marijo... Slava Ocu... 
Moli za nas, sveti Dominiče Savio. 


Da dostojni postanemo obećanja Kristovih. 





Pomolimo se: Bože, koji si u svetom Dominiku Saviu mladima 
dao čudesan primjer pobožnosti | i čistoće, udijeli nam milostivo, 
da Kristovo umiranje nosimo na svome tijelu i tebi čistim srcem 
služimo. Po Kristu Gospodinu našemu. Amen. 


Dominikova riječ za razmatranje: Svoje oči želim sačuvati 
čistima, kako bih zavrijedio gledati prekrasno lice Blažene 
Djevice, naše Majke, kada dođem u nebo. Najveća utjeha, 
koju sam osjećao kada sam umirao, bila je ta da je kraj mene 
stajala Majka Božja. 


Molitvena nakana: Za očeve i majke kršćanskih obitelji, da budu 
svjesni svoje dužnosti pred Bogom, da dobro i brižno odgajaju 
svoju djecu. 

Treći dan 
Dominik, poslušan pitomac svetoga Ivana don Bosca 


Ljubljeni sveti Dominiče Savio! Ti si dobro razumio da možemo 
doći k Isusu i Njegovom Nebeskom Ocu samo posredovanjem 
svete Crkve, naše nepogrešive Učiteljice i njezinih svećenika. 
Zato si se odano predao svetom Ivanu Boscu, da budeš kao 
tkanina u spretnim rukama krojača, Njemu si svaki tjedan otvarao 
svoju mladenačku dušu u svetoj ispovijedi i brižno si se držao 
njegovih savjeta, | nama je potreban svećenik, pouzdan vodič 
na putu kršćanskoga života. Izmoli nam milost da se u svetoj 
ispovijedi potpuno povjerimo svećeniku, da mu budemo iskreni i 
da pronađemo iskusnog duhovnog vođu. 


Oče naš... Zdravo Marijo... Slava Ocu... 
Moli za nas, sveti Dominiče Savio. 
Da dostojni postanemo obećanja Kristovih. 


Pomolimo se: Bože, koji si u svetom Dominiku Saviu mladima 
dao čudesan primjer pobožnosti i čistoće, udijeli nam milostiv, 
da Kristovo umiranje nosimo na svome tijelu i tebi čistim srcem 
služimo. Po Kristu Gospodinu našemu. Amen. 


Dominikova riječ za razmatranje: Kad osjetim kakav duševni 
nemir, odmah idem k ispovjedniku i njegov savjet smatram 
voljom Božjom. 


Molitvena nakana: Za svećenike, ispovjednike i katehete. 





AODEN ZA NERO 


Četvrti dan 
Dominik želi postati svet 


Ljubljeni sveti Dominiče Savio! Ti si vrlo rano upoznao volju Božju, 
da svaki čovjek treba težiti prema svetom i savršenom životu. Sa 
svom si se ozbiljnošću odazvao ovome Božjem pozivu. Nisi štedio 
napora, nisi se bojao žrtava. Rekao si: ,Ja bezuvjetno želim napre- 
dovati u krepostima i postići onaj cilj koji mi je Bog odredio“ Izmoli 
nam milost da se čuvamo mlakosti i polovičnosti. Pomozi nam da 
se ne zaustavimo na putu svetosti, da odvažno kročimo konačnom 
životnom cilju. 





Oče naš... Zdravo Marijo... Slava Ocu... 
Moli za nas, sveti Dominiče Savio, 
Da dostojni postanemo obećanja Kristovih. 


Pomolimo se: Bože, koji si u svetom Dominiku Saviu mladima 
dao čudesan primjer pobožnosti i čistoće, udijeli nam milostivo, 
da Kristovo umiranje nosimo na svome tijelu i tebi čistim srcem 
služimo. Po Kristu Gospodinu našemu. Amen. 


Dominikova riječ za razmatranje: Nisam znao da je tako 
lako postati svet. Neću biti sretan, dok ne postanem svet. 


Molitvena nakana: Za odgajatelje, učitelje, profesore, duhovne 
vođe, katehete, da ih Bog prosvjetljuje u njihovu važnom poslu. 

Peti dan 
Dominik uzoran učenik 


Ljubljeni sveti Dominiče Savio! Ti nisi podlegao napasti onih koji 
misle da se možemo posvetiti samo lijepim mislima i riječima, već 
si savjesno vršio svakodnevne dužnosti, održavao dnevni red i 
marljivo učio, a napor ti je bio okrunjen uspjehom. I naša svetost 
mora biti u marljivu i savjesnu vršenju svojih svakodnevnih dužnosti. 
Sveti mladiću! Izmoli nam milost da, po tvome primjeru, slijedimo 
Isusa i postignemo sretnu budućnost, 

Oče naš... Zdravo Marijo... Slava Ocu... 

+ 


Moli za nas, sveti Dominiče Savio. 


Da dostojni postanemo obećanja Kristovih. 





Pomolimo se: Bože, koji si u svetom Dominiku Saviu mladima 
dao čudesan primjer pobožnosti i čistoće, udijeli nam milostiv, 
da Kristovo umiranje nosimo na svome tijelu i tebi čistim srcem 
služimo. Po Kristu Gospodinu našemu. Amen. 








Dominikova riječ za razmatranje: Svaki čovjek treba učiniti 
samo ono što može. Ja nisam rođen za velika djela. Ja želim 
učiniti sve ono što mogu da proširim slavu Božju. 


Molitvena nakana: Za braću i sestre, za prijatelje, za sve mlade 
ljude u mom okruženju da postanu pošteni ljudi i dobri kršćani. 

Šesti dan 
Dominik gorljivi apostol 


Ljubljeni Sveti Dominiče Savio! Ti si se posvetio tako da si ljubio svoga 
bližnjega kao samoga sebe i uvijek mu bio spreman pomoći u njegovim 
materijalnim i duhovnim potrebama. Znao si da se Isus žrtvovao na 
križu za tebe i sve ljude. Zelio si da svi postanu dionici neizmjernih 
plodova otkupljenja. Zato si, osnivanjem, Družbice Bezgrešne, postao 
ljubaznim apostolom među svojim vršnjacima. Zanimao si se za 
malovjerne i za jedinstvo Kristove Crkve. Udijeli i nama svoju revnost 
za spas duša. Nadahni nas brigom za Božje Kraljevstvo na zemlji i 
željom da marljivo radimo za spasenje braće i sestara. 


Oče naš... Zdravo Marijo... Slava Ocu... 
Moli za nas, sveti Dominiče Savio. 
Da dostojni postanemo obećanja Kristovih. 


Pomolimo se: Bože, koji si u svetom Dominiku Saviu mladima 
dao čudesan primjer pobožnosti i čistoće, udijeli nam milostiv, 
da Kristovo umiranje nosimo na svome tijelu i tebi čistim srcem 
služimo. Po Kristu Gospodinu našemu. Amen. 


Dominikova riječ za razmatranje: Bio bih sretan kad bih 
mogao osvojiti za Boga duše svih svojih prijatelja. Koliko duša 
u Engleskoj čeka našu pomoć! Da imam dosta snage i kreposti, 
išao bih onamo da riječju i primjerom osvojim sve za Isusa. 


Molitvena nakana: Za redovničke zajednice i njihove članove po 
čitavom svijetu, za sve gorljive mlade apostole, da se međusobno 
ljube i unatoč poteškoćama ustraju u svojim nastojanjima. 

Sedmi dan 

Dominik nositelj i širitelj veselja 

Ljubljeni Sveti Dominiče Savio! Ti si od svetoga Ivana don Bosca 
čuo da je namršten svetac nevaljan svetac. Na tvom mladenačkom 
licu odražavala se vedra svetost utemeljena na prijateljstvu sa 
Isusom, na pobožnosti prema Djevici Mariji, mirnoj savjesti, čestoj 
pričesti i dragovoljnim žrtvicama. Izmoli i nama iskrenu radost djece 
Božje koju nam nitko neće moći oduzeti. Neka i naša vedrina 
svjedoči Kristovu pobjedu nad zlom u svijetu. 


Oče naš... Zdravo Marijo... Slava Ocu... 
Moli za nas, sveti Dominiče Savio. 
Da dostojni postanemo obećanja Kristovih. 


Pomolimo se: Bože, koji si u svetom Dominiku Saviu mladima 
dao čudesan primjer pobožnosti i čistoće, udijeli nam milostivo, 
da Kristovo umiranje nosimo na svome tijelu i tebi čistim srcem 
služimo. Po Kristu Gospodinu našemu. Amen. 


Dominikova riječ za razmatranje: Za nas koji živimo s don 
Boscom, svetost se sastoji u tome da smo uvijek vedri i 
raspoloženi. Naše je geslo: ,Služiti Gospodinu u veselju.“ 


Molitvena nakana: Za sve mlade ljude koji su lišeni životne radosti, 
koji su nesretni, napušteni i bez pravoga cilja. 

Osmi dan 
Dominik promicatelj štovanja Presvete Euharistije 


Ljubljeni sveti Dominiče Savio! Najdublji razlog tvoje svetosti je 
česta sveta pričest, intimno sjedinjenje sa euharistijskim Spasi- 
teljem. Svetu si misu doživljavao kao najuzvišeniju žrtvu kojom je 
svijet otkupljen. Svaki si dan obnavljao svoju snagu i životnu 
radost u pouzdanom razgovoru sa Gospodinom. Nauči i nas da 
molimo sabrano i s vjerom, da još više zavolimo svetu misnu žrtvu 
i da se dostojnije pričešćujemo. Daj da osjetimo duhovne plodove 
naših euharistijskih slavlja. 


Oče naš... Zdravo Marijo... Slava Ocu... 
Moli za nas, sveti Dominiče Savio, 
Da dostojni postanemo obećanja Kristovih. 


Pomolimo se: Bože, koji si u svetom Dominiku Saviu mladima 
dao čudesan primjer pobožnosti i čistoće, udijeli nam milostivo, 
da Kristovo umiranje nosimo na svome tijelu i tebi čistim srcem 
služimo. Po Kristu Gospodinu našemu. Amen. 


Dominikova riječ za razmatranje: Želim li okrijepiti svoju 
dušu, poći ću na svetu misu i u njoj aktivno sudjelovati. 
U njoj se Isus prikazuje kao žrtva svome Nebeskom Ocu. 
Sto mi još nedostaje? Još samo to da gledam licem u lice 
Krista kojega po vjeri slavim na oltaru. 


Molitvena nakana: Za svećenike i misionare; za kršćane kojima 
je uskraćena radost svakodnevnoga slavlja svete mise. 

Deveti dan 
Dominik žrtva po uzoru na Raspetoga 


Ljubljeni sveti Dominiče Savio! Divimo se visokom stupnju tvoje 
svetosti. Ti si ljubio samozataju i trpljenje da bi bio što sličniji Isusu, 
našem Raspetom Spasitelju i da bi djelotvornije sudjelovao u 
spašavanju svijeta. Nauči nas da se ne plašimo trpljenja, nego da 
ga prikazujemo Bogu i promičemo vlastiti duhovni rast. 


Oče naš... Zdravo Marijo... Slava Ocu... 
Moli za nas, sveti Dominiče Savio. 
Da dostojni postanemo obećanja Kristovih. 


Pomolimo se: Bože, koji si u svetom Dominiku Saviu mladima 
dao čudesan primjer pobožnosti i čistoće, udijeli nam milostivo, 
da Kristovo umiranje nosimo na svome tijelu i tebi čistim srcem 
služimo. Po Kristu Gospodinu našemu. Amen. 


Dominikova riječ za razmatranje: Liječniku, koji ga je operirao, 
doviknuo je: ,Samo režite! Sto je to prema čavlima, koji su 
proboli Isusove ruke i noge!“ 


Molitvena nakana: Za bolesnike; za one koji trpe ili žive u oskudici, 
osobito za mlade od kojih Gospodin traži žrtve. 

Molitva svetom Dominiku Saviu 


O sveti Dominiče Savio, koji si u don Boscovoj školi naučio korake 
mladenačke svetosti, pomozi nam nasljedovati tvoju ljubav prema 
Isusu, tvoju pobožnost prema Mariji, tvoj apostolski žar za duše; 
daj da i mi prihvatimo tvoje geslo: “Radije umrijeti nego sagriješiti!" 


Ti koji si po don Boscovu vodstvu u molitvi, požrtvovnosti i radosti 
u kratkoj životnoj dobi postigao savršenstvo, daruj i nama polet i 
ustrajnost u služenju Gospodinu. 


Zaštiti sve mlade koje susrećemo da rastu u čistoći i velikodušnosti, 
u otvorenom dijalogu s roditeljima i odgojiteljima, da budu nositelji 
novosti i radosti života. 


Daj da i mi, poput don Bosca, budemo prijatelji Božji i prijatelji 
mladih, istinski odgojitelji u vjeri, kako bi naš odgojni rad dao 
plodove milosti i svetosti. Gospodine, Bože života i radosti, ti si 
svojoj Crkvi darovao Dominika Savia kao znak mladenačke nade 
i svetosti, daj da naši mladi poput svetoga Dominika Savia rastu 
u čistoći i ljubavi, a nama udijeli milost da poput don Bosca budemo 
istinski odgojitelji u vjeri, sijači radosti i svetosti. 


sveti Dominiče Savio, moli za nas! 


SVETI DOMINIK SAVIO 


Molitva svetom Dominiku Saviu 


Sveti Dominiče Savio, mladi sveče koji si znao ljubiti Isusa i Mariju 
i sve bližnje, ti si bio velik u prijateljstvu sa svojim suradnicima i u 
povjerenju prema svojim roditeljima i odgojiteljima. 


Povjeravam ti sve svoje prijatelje i sve drage osobe s kojima živim 
svoje dane. Ti, koji si govorio da je bolje umrijeti nego griješiti, 
pomozi mi da održim razum, srce, tijelo, život čistima, istinitima 
i slobodnima od zla. Nauči me naći prave riječi, vjerodostojna djela 
i svijetle poglede, da bih pokazao svima, kao i ti, dobrotu i istinu. 


Učini da uvijek osjećam ljubav Božju, da znam uvijek izabrati dobro 
i da Djevica Marija može pratiti svaki korak moga puta. 


sveti Dominiče Savio, moli za nas! 

Molitva don Boscu za otkrivanje životnog poziva 


Gospodine Bože, ti stvaraš čovjeka i ti ga pozivaš. Meni nije jasno 
kamo me zoveš, ne znam put kojim trebam poći, a mnoge me 
stvari privlače i zbunjuju obećanjima varljive sreće. 

Po zagovoru svetog Ivana Bosca, koji je mladima pomogao otkriti 
vlastiti životni poziv, pomozi mi da upoznam tvoju volju i daj mi 
hrabrosti da je odlučno slijedim. 


Daj da pronađem onu istinsku radost, koja se rađa kada život 
darujemo drugima poradi tvojega Imena. Amen. 


Sveti Ivane Bosco, moli za nas! 


Posveta Bezgrešnom Srcu Marijinu 


Presveta Djevice Marijo, Majko i Kraljice moja, tvojemu Bezgrešnom 
Srcu posvećujem i predajem čitavo svoje biće: svoje misli, riječi i djela. 


Raspolaži sa mnom i sa svim što mi pripada sada i u vječnosti na 
hvalu i slavu Presvetoga Trojstva za posvećenje Crkve i spasenje 
svega svijeta. 


Bezgrešna moja Majko, pomozi mi živjeti 
dostojno moga krsnog posvećenja da : 
neopozivo pripadam svome Otkupitelju. 7 a 


Daj da poput Tebe slušam poticaje la 
Duha Svetoga! Neka se u meni i = j 
u svemu vrši volja Božja! 4 Il 
Amen. 

K 1. 


SVETI DOMINIK SAVIO 


Litanije svetom Dominiku Saviu 


Gospodine, smiluj se! 
Kriste, smiluj se! 
Gospodine, smiluj se! 
Kriste, čuj nas! 
Kriste, usliši nas! 


Oče nebeski Bože, smiluj nam se! 

Sine, Otkupitelju svijeta Bože, smiluj nam se! 
Duše Sveti, Bože, smiluj nam se! 

Sveto Trojstvo, jedan Bože, smiluj nam se! 


na zazive odgovaramo: moli za nas 


Marijo Pomoćnice Kršćana 

Sveti Franjo Saleški 

Sveti Ivane Bosco 

Sveti Filipe Neri 

Sveti Dominiče Savio, vjerni prijatelju Raspetoga Spasitelja 
Sveti Dominiče Savio, gorljivi Marijin štovatelju 

Sveti Dominiče Savio, vjerni učeniče svetog Ivana Bosca 
Sveti Dominiče Savio, osnivatelju Družbice Bezgrešne 


Sveti Dominiče Savio, uzore duhovnoga života 
Sveti Dominiče Savio, uzore svetosti 

Sveti Dominiče Savio, uzore čistoće 

Sveti Dominiče Savio, uzore prijateljstva 

Sveti Dominiče Savio, uzore ljubavi prema neprijateljima 
n 


Svet iče Savio, uzore ljubavi prema bližnjima 





i Dom 


Sveti Dominiče Savio, vjerni štovatelju Euharistije 
Sveti Dominiče Savio, uzore mladima 
Sveti Dominiče Savio, uzore poslušnosti 

ti Domi 
i Domi 


Sve niče Savio, uzore strpljivosti 
Svet niče Savio, uzore poniznosti 

Sveti Dominiče Savio, uzore pravednosti 
Sveti Dominiče Savio, uzore istine 

Sveti Dominiče Savio, uzore ljubavi 

Sveti Dominiče Savio, uzore prave pobožnosti 
n 


Sveti Dominiče Savio, uzore skrušene ispovjedi 


Sveti Domi 
Sveti Domi 
Sveti Domi 
Sveti Domi 
Sveti Domi 
Sveti Domi 
Sveti Domi 
Sveti Domi 
Sveti Domi 
Sveti Domi 
Jaganjče Božji, koji oduzimaš grijehe svijeta, 
oprosti nam Gospodine! 








iče Savio, zaštitniče ministranata 

če Savio, zaštitniče djece 

iče Savio, zaštitniče prvopričesnika 

iče Savio, zaštitniče dječjih zborova 

iče Savio, zaštitniče nepravedno optuženih 
če Savio, zaštitniče trudnica 

iče Savio, zaštitniče nerođenih 

iče Savio, zaštitniče slabih i nemoćnih 

iče Savio, gorljivi apostole 

če Savio, širitelju radosti 

















5.2535555555 


Jaganjče Božji, koji oduzimaš grijehe svijeta, 
usliši nas Gospodine! 








Jaganjče Božji, koji oduzimaš grijehe svijeta, 
smiluj nam se Gospodine! 


Moli za nas, sveti Dominiče Savio! 
Da dostojni postanemo obećanja Kristovih! 


Pomolimo se: Bože, koji si u svetom Dominiku Saviu mladima 
dao čudesan primjer pobožnosti i čistoće, udijeli nam milostivo, 
da Kristovo umiranje nosimo na svome tijelu i tebi čistim srcem 
služimo. Po Kristu Gospodinu našemu. Amen. 


SVETI DOMINIK SAVIO 


Krunica na čast svetom Dominiku Saviu 


moli se na Gospinu krunicu 
Vjerovanje 


Oče naš 


Zdravo Marijo 


Na veliko zrno: 
Isuse i Marijo, budite moji najbolji prijatelji! 
Na mala zrna: 


Prva desetina, umjesto Zdravo Marije: 

Marijo, daj da uvijek ostanem tvoje ljubljeno dijete! 

Druga desetina: 

Isuse i Marijo, budite uvijek radost moje duše! 

Treća desetina: 

Isuse, darujem Ti svoju slobodu. Sav se podlažem Tvojoj svetoj volji! 


Četvrta desetina: 


Pomozi mi Gospodine, da marljivo i savjesno ispunjavam svoje 
svakodnevne dužnosti! 


Peta desetina: 

Pomozi mi Gospodine da prihvatim svoj križ i služim Ti radosna srca! 
Za kraj: 

3 x Slava Ocu 


Sveti Dominiče Savio, moli za nas! 

Krunica za prvopričesnike 


moli se na Gospinu krunicu 
Vjerovanje 

Oče naš 

Zdravo Marijo 

Na veliko zrno: 


Marijo, daj da uvijek ostanem tvoje ljubljeno dijete! 


Na mala zrna: 

Isuse i Marijo, budite moji najbolji prijatelji! 
Za kraj: 

3 x Slava Ocu 


Sveti Dominiče Savio, moli za nas! 





SVETI DOMINIK SAV 


Sadržaj: 


Predgovor nn. 
sveti Dominik Savio nn. O 
Devetnica svetom Dominiku Savi nn. 
Molitva svetom Dominiku Savi 18 
Molitva svetom Dominiku Savi. 19 
Molitva don Boscu za otkrivanje životnog POZIVA ann 20 
Posveta Bezgrešnom Srcu Marijinu nn 20 
Litanije svetom Dominiku Savi nan 21 
Krunica na čast svetom Dominiku Savi nn 23 


Krunica za prvopričesnike nn 24 

Osobne molitvene nakane i zahvale svetom Dominiku Saviu: 

















SVETI DOMINIK SAVIO 























